Марков, Фёдор Петрович

Марков Фёдор Петрович — келень содый, тонавтыця. ЭрзяМордовские языки: энциклопедия / науч. ред. А.Н. Келина, А.В. Чернов; редкол.: В.А. Юрчёнков (пред.) [и др.]; НИИ гуманитар. наук при Правительстве Республики Мордовия. — Саранск, 2012. — 384 с. ISBN 978-5-900029-93-1. Филологиянь наукань кандидат (1960), доцент (1962).

Эрямо пингезэ
Чачсь 1916-це иень панжиковонь 13-це чистэ неень Мордовия Республикань Чаунзабуень Покш Маризьвелесэ.

Прядсь Саранонь педагогикань техникум (1935), Низами лемсэ Ташкентэнь государственной педагогикань институт (1944). Тосо жо важодсь французонь келень тонавтыцякс (1944 – 48). 1948 – 50-це иетнестэ – Ф. Энгельс лемсэ лия масторонь келень Ташкентэнь государственной педагогикань институтонь англань келень кафедрань старшей преподаватель; 1951 – 54-це иетнестэ – Кировоградонь государственной педагогикань институтонь англань келень кафедрань прявт, 1954 – 69-це иетнестэ – М.Е.Евсевьев лемсэ МГПИ-нь (1957-це иестэ саезь – Мордовской государственной университет), 1958 - 1968 ии. англань филология кафедра прявт , 1969 – 71-це иетнестэ – Магнитогорской педагогикань институтонь.

Эрзянь грамматикань, диалектологиянь кевкстематнень коряс 10 научной статьянь автор. Васенцекс ваннызе-сёрмадызе эрзянь келень приалатырской диалектэнь фонетической системанть, чарькодевтинзе грамматикань категориятнень. Ловнось англань келень историянть коряс лекцият, пурнась студенттнэнь туртов лексикань минимум. Парсте кортась англань, венгрань, испанонь, украинэнь, французонь ды лия кельсэ, ютавтсь эрзянь раськень историянь, этнографиянь ды келень коряс омбомасторонь учёнойтнень статьяст, монографияст.

Кулось 1971-це иень умарьковонь 23-це чистэ Магнитогорск ошсо.

Сёрмадовксонзо
 Система словоизменительных форм приалатырского диалекта эрзя-мордовского языка. Саранск, 1959.
 Желательное наклонение в мордовских языках (на материале диа- лектов) // Тр. НИИЯЛИЭ. Саранск, 1960. Вып. 20
 О звуковом составе и фонетических явлениях приалатырского диалекта эрзянского языка (на материале говоров с. Низовка, Чукалы, Кученяево, Пиксяси, Дюрки и Алово МАССР) // Тр. Ин-та яз. и лит-ры АН СССР. 1960. Вып. 5
 Грамматика мордовских языков : Фонетика и морфология. Саранск, 1962 (в соавт.) 
 Функции объектного спряжения мордовского глагола // Тр. по прибалтийско-финским и волжским языкам. Таллин, 1964.

Литературась
 История Мордовии в лицах: биографический сборник. Кн. 2. – Саранск, 1997.
 Мордовия, XX век: культурная элита. Саранск, 2010. Ч. 1.

М
М
М
М
М
М
М
М